maiปลื้มบริบจ.82%ได้ประเมินระดับDขึ้นไป
บริษัทจดทะเบียนในตลาดหลักทรัพย์ เอ็ม เอ ไอ (mai) 40 แห่งจาก 49 แห่ง หรือคิดเป็น 82% ของจำนวนบริษัททั้งหมดที่ได้รับการประเมินระดับDขึ้นไป
30 พ.ย. 2553

บริษัทจดทะเบียนในตลาดหลักทรัพย์ เอ็ม เอ ไอ (mai) 40 แห่งจาก 49 แห่ง หรือคิดเป็น 82% ของจำนวนบริษัททั้งหมดที่ได้รับการประเมินระดับDขึ้นไป 
นายชนิตร ชาญชัยณรงค์ ผู้จัดการ ตลาดหลักทรัพย์ เอ็ม เอ ไอ  (mai) เปิดเผยว่า จากรายงานผลสำรวจการกำกับดูแลกิจการบริษัทจดทะเบียนประจำปี 2553 (Corporate Governance Report of Thai Listed Companies 2010) จัดทำโดยสมาคมส่งเสริมสถาบันกรรมการบริษัทไทย สนับสนุนโดยตลาดหลักทรัพย์แห่งประเทศไทย และสำนักงานคณะกรรมการ ก.ล.ต. พบว่า คะแนนเฉลี่ยของบริษัทปรับตัวดีขึ้นโดยลำดับ จากคะแนนเฉลี่ย 57 ในปี 2546 ปรับเพิ่มเป็น 78 ในปีนี้ 
การสำรวจครั้งนี้ได้สำรวจบริษัทจดทะเบียนใน mai 49 บริษัท จากทั้งหมด 65 บริษัท ซึ่งเพิ่มขึ้นจากปี 2551 และรายงานผลการสำรวจโดยจัดอันดับตามจำนวนโลโก้ของคณะกรรมการบรรษัทภิบาลแห่งชาติ ในปีนี้เป็นครั้งแรกที่มีบริษัทใน mai ได้รับผลการสำรวจในระดับดีเลิศ (5 โลโก้) คือได้คะแนนตั้งแต่ 90% ขึ้นไป โดยมีจำนวน 1 บริษัทได้แก่ บมจ. ไลท์ติ้ง แอนด์ อีควิปเมนท์ (L&amp;E) ซึ่งได้รับรางวัลรายงานบรรษัทภิบาลดีเด่น (Top Corporate Governance Report Awards) จากงาน SET Awards 2010 ที่ผ่านมา เช่นเดียวกัน
ผลการสำรวจระดับดีมาก (4 โลโก้) คือคะแนน 80-89% เพิ่มขึ้นจาก 9 บริษัทในปี 2551 เป็น 18 บริษัทในปี 2553 ได้แก่ บมจ. เอแคป แอ๊ดไวเซอรี่ (ACAP) บมจ. บิซิเนส ออนไลน์ (BOL) บมจ. บรุ๊คเคอร์ กรุ๊ป (BROOK) บมจ. ชูโอ เซ็นโก (ประเทศไทย) (CHUO) บมจ. ธนมิตร แฟคตอริ่ง (DM) บมจ. อินเตอร์เนชั่นแนล รีเสริช คอร์ปอเรชั่น (IRCP) บมจ. ไทยฮา (KASET) บมจ. มาสเตอร์ แอด (MACO) บมจ. พรพรหมเม็ททอล (PPM) บมจ. ไพลอน (PYLON) บมจ. สาลี่อุตสาหกรรม (SALEE) บมจ. ไซแมท เทคโนโลยี (SIMAT) บมจ. สตีล อินเตอร์เทค (STEEL) บมจ. เชอร์วู้ด เคมิคอล (SWC) บมจ. ทีอาร์ซี คอนสตรัคชั่น (TRC) บมจ. ถิรไทย (TRT) บมจ. ยูนิค ไมนิ่ง เซอร์วิสเซส (UMS) และ บมจ. ยัวซ่าแบตเตอรี่ ประเทศไทย (YUASA) 
และผลการสำรวจระดับดี (3 โลโก้) คือคะแนน 70 -79% เพิ่มขึ้นจาก 18 บริษัทเป็น 21 บริษัท ได้แก่ บมจ. บีจีที คอร์ปอเรชั่น (BGT) บมจ. บิวเดอสมาร์ท (BSM) บมจ. ซีเอ็ม ออร์กาไนเซอร์ (CMO) บมจ. ชูไก (CRANE) บมจ. เด็มโก้ (DEMCO) บมจ. ไดเมท (สยาม) (DIMET) บมจ. อีเทอร์นิตี้ แกรนด์ โลจิสติคส์ (ETG) บมจ. โฟคัส ดีเวลลอปเม้นท์ แอนด์ คอนสตรัคชั่น (FOCUS) บมจ. โกลด์ไฟน์ แมนูแฟคเจอเรอส์ (GFM) บมจ. อินเตอร์ลิ้งค์ คอมมิวนิเคชั่น (ILINK) บมจ. มัลติแบกซ์ (MBAX) บมจ. ปิโก (ไทยแลนด์) (PICO) บมจ. สตาร์ ซานิทารีแวร์ (STAR) บมจ. ทาพาโก้ (TAPAC) บมจ. ไทย เอ็น ดี ที (TNDT) บมจ. โรงพยาบาลไทยนครินทร์ (TNH) บมจ. พลาสติค และหีบห่อไทย (TPAC) บมจ. ทรีซิกตี้ไฟว์ (TSF) บมจ. ยูบิส (เอเชีย) (UBIS) บมจ. ยูนิมิต เอนจิเนียริ่ง (UEC) และ บมจ. ยูเนี่ยน ปิโตรเคมีคอล (UKEM)
“ตลาดหลักทรัพย์ mai  ตระหนักถึงความสำคัญ และความจำเป็นในการสนับสนุนให้บริษัทจดทะเบียนมีความรู้ ความเข้าใจ และสามารถปฏิบัติตามหลักการกำกับดูแลกิจการที่ดี (Good Corporate Governance) โดยได้จัดอบรมสัมมนาอย่างต่อเนื่อง และนำเสนอบริษัทที่ประสบความสำเร็จจากการปฏิบัติตามหลักการดังกล่าว เพื่อเป็นแรงบันดาลใจแก่กรรมการและผู้บริหาร รวมทั้งจัดอบรมวิธีการเปิดเผยข้อมูลตามหลักการดังกล่าว ผลการสำรวจในปีนี้ สะท้อนให้เห็นว่าการเตรียมความพร้อมที่ผ่านมา ประสบผลสำเร็จเป็นอย่างดี” นายชนิตรกล่าวสรุป